GiliGold/VAD_KnessetCorpus huggingface dataset:
יריב לוין: איש מהם לא יקבל רוב.
יריב לוין: איך כופים על הוועדה לבחור אחד מהם?
עפר שלח: בוועדה יהיו 13 איש.
צחי הנגבי: הוועדה תקבע את נהלי ההצבעה, כמו שמקובל.
עפר שלח: זה מספר ראשוני, יהיה רוב.
משה גפני: יש מועמדים ליושב-ראש ועדת - - -
צחי הנגבי: יהיה.
צחי הנגבי: יריב, אתה פסימי מדי.
יריב לוין: מאיפה את יודע שיהיה רוב.
עפר שלח: טכני.
משה גפני: יש מועמדים ליושב-ראש ועדת חוץ וביטחון שיש להם רוב עכשיו.
יריב לוין: בוא תסביר לי, למה יהיה רוב טכני?
יריב לוין: נניח שאני מצביע נגד כל השלושה.
צחי הנגבי: זה לא משנה, בסוף יהיה רוב.
יריב לוין: מאיפה בסוף יהיה?
צחי הנגבי: כמו בכל נושא.
צחי הנגבי: אין נושא שאין בו רוב בסוף.
<ארבל אסטרחן: יש מועמד ליו"ר הכנסת - - -
משה גפני: יריב, כמה אתה מציע.
<ארבל אסטרחן: בוא נתייחס מה קורה אם אף אחד לא נבחר.
יריב לוין: אני חושב שצריך ארבעה חודשים.
צחי הנגבי: רבותי, נתקדם.
צחי הנגבי: דן אסף, דיברתי גם אליך.
צחי הנגבי: דן אסף, אתה יודע.
מאיר שטרית: אנחנו סומכים על ראש הקואליציה שהוא יגיע לבחירה הזאת.
צחי הנגבי: יושב-ראש הכנסת, בבקשה.
יולי יואל אדלשטיין: עוד פעם, אני מודה גם ליושב-ראש הוועדה וגם לכל המשתתפים בדיון הענייני והחשוב.
יולי יואל אדלשטיין: אני מאוד לא שמח על הנסיבות שבגינן הגעתי לישיבה הזאת, אבל אני מוסר הודעה אישית בפני כל הנוכחים שאני מרגיש אני צריך לצאת ממגדל השן שם, בלשכת יושב-ראש הכנסת.
יולי יואל אדלשטיין: אני כבר שכחתי את טעם כל האווירה הזאת, עם כל העקיצות ועם על המשפטים.
יולי יואל אדלשטיין: מפעם לפעם תמצאו סיבה לבוא לישיבות.
יולי יואל אדלשטיין: פעם הייתי אמנם סולידי, אבל הייתי לא רע בדברים האלה.
יולי יואל אדלשטיין: בנימה קצת יותר רצינית, אני אומר את הדברים המובנים מאליהם, אבל כפי שאמר מנהיג דגול, גם המובן מאליו, צריך לפעמים להיאמר.
יולי יואל אדלשטיין: אני מציע לכל חברי הוועדה, בכל ההצעות שעפו פה, לזכור את מה שאמרה היועצת המשפטית לוועדה: דרך המלך הייתה ונשארת כמו שהיא תמיד הייתה.
יולי יואל אדלשטיין: מתייצבים פה יושב-ראש הקואליציה ויושב-ראש האופוזיציה יחד עם יושב-ראש הוועדה, ואומרים הגענו לכלל הסכמות.
יולי יואל אדלשטיין: אם נפגע בדרך המלך – והיו דברים מעולם, ויש פה אפילו עוד יותר ותיקים ממני בחדר הזה, לא רבים, אבל ישנם.
יולי יואל אדלשטיין: לעשות מיוריזציה בכל מיני ועדות, גם דברים כאלה כבר ראינו.
יולי יואל אדלשטיין: לכן לשמור מכל משמר על דרך המלך למינוי יושבי-ראש הוועדות, כי יש בזה גם עניין של אופוזיציה, וגם עניין בין-סיעתי וכן הלאה.
יולי יואל אדלשטיין: עכשיו אנחנו כאן לא בעניין דרך המלך.
יולי יואל אדלשטיין: לכן אני רוצה להסביר למה בקלות כזאת אמרתי ליושב-ראש ועדת הכנסת שסעיף (א) פחות חשוב לי.
יולי יואל אדלשטיין: אני אחשוף בפניכם, בלי להסתיר, מה היה ההיגיון שלי בשני הסעיפים.
יולי יואל אדלשטיין: סעיף (ב) נותן לי מענה – לצערי לא מידי, אבל כמעט מידי – למצבים שהיינו כפסע מן המצבים האלה.
יולי יואל אדלשטיין: אם לפני שלושה ימים היה מתקשר השר להגנת העורף, או שר הביטחון, ואומר אני רוצה את רכבים 44 ורכבי חירום, אני צריך את אישור ועדת חוץ וביטחון לגיוס מן האוכלוסייה – ואתם מכירים את ההליך הזה – וגם בעלי תפקידים, וגם יכול להיות שיחידות מסוימות, לא היה מי שיכנס את הוועדה.
יולי יואל אדלשטיין: אז מן המצב הזה אנחנו במידי צריכים לצאת.
יולי יואל אדלשטיין: לכן סעיף (ב) מאוד חשוב לי.
יולי יואל אדלשטיין: אמרתי אני אחשוף ולא אסתיר למה חשבתי שגם סעיף (א) צריך להיות, אבל יכול להיות שאיתרתם את זה בהגבלת פרק זמן.
יולי יואל אדלשטיין: גם דעתי אולי לא מי יודע מה נוחה ממה שאמר יושב-ראש הקואליציה, יכול להיות שבעוד חודשיים נתכנס ונאריך, וזה יהיה עוד יותר מבייש, אבל אני מקווה שלא.
יולי יואל אדלשטיין: אני מפציר בכולם שזה לא יקרה.
יולי יואל אדלשטיין: אבל חשבתי שסעיף (א) נותן לי בדיוק את הפטיש בתחום הזה.
יולי יואל אדלשטיין: זאת אומרת שאם אני רואה שאני מכנס עוד ישיבה, ועוד ישיבה, ופעם פלוני יושב-ראש, ופעם אלמוני יושב-ראש, ויש שלב שאני עוד פעם מאבד את הסבלנות ואומר לקואליציה עד כאן, בישיבה הבאה אנחנו מתכנסים ובוחרים את יושב-ראש ועדת חוץ וביטחון.
יולי יואל אדלשטיין: אז אם אתם ממילא מגבילים את זה בזמן וזה חוזר, אז אני פחות להוט על סעיף (א).
יולי יואל אדלשטיין: אני לא צריך אותו.
יולי יואל אדלשטיין: אני חוזר ואומר, פה אני לקחתי את המושכות לא כי חשבתי שזה הדבר הכי נכון לעשות, אבל בנסיבות שנוצרו, זה הדבר היחידי שהיה ניתן לעשות.
יולי יואל אדלשטיין: אני מאוד מקווה שהסעיף לאחר התיקונים שהצעתם, חברי הוועדה, יעבור, ואנחנו נניח את זה עוד היום במליאה, ואנחנו נוכל לצאת מן המצב שבאמת לא מתקבל על הדעת, שאין מי שיכנס את ועדת חוץ וביטחון, אפילו במצב חירום.
משה גפני: זה רק לכנסת הנוכחית.
יולי יואל אדלשטיין: דרך אגב, לגבי הוראת שעה, פשוט כדי להבהיר את הדברים, אין לי שום בעיה שזו תהיה הוראת שעה, בתנאי שאנחנו לא עושים פה שטויות, אלא אומרים "בכנסת ה-19".
יולי יואל אדלשטיין: כלומר, זו הוראת שעה לכנסת ה-19.
צחי הנגבי: זה הדבר הראשון שאני רוצה להעלות להצבעה.
צחי הנגבי: יכולים להצביע רק חברי הוועדה, או ממלאי מקומם המעשיים.
צחי הנגבי: כלומר, משה מזרחי היום לא יכול להצביע.
משה מזרחי: לא, אני יכול.
משה מזרחי: אני במקום איתן.
משה גפני: מה היו עושים בקואליציה הזאת אם באמת היה מצב חירום עכשיו והיה צריך את ועדת חוץ וביטחון?
משה גפני: אה, פגעו בחרדים, זה מספיק, השאר לא חשוב.
צחי הנגבי: רבותי, הנושא שאנחנו מצביעים עליו הוא האם זו הוראת שעה או לא הוראת שעה.
צחי הנגבי: מי בעד שכל התקנון כפי שאנחנו נציג על שולחן הכנסת יהיה תקף רק לתקופת הכנסת ה-19?
צחי הנגבי: בעד הוראת שעה – פה אחד
צחי הנגבי: זה ללשכה המשפטית לניסוח.
צחי הנגבי: על כל היתר אין מחלוקות, אז אני רוצה שארבל תקריא את הטקסט.
<ארבל אסטרחן: תיקון 1 אומר שככלל, כאשר יו"ר ועדה מתמנה לשר או לסגן שר, או מפסיק לכהן במהלך הקדנציה, ועדת הכנסת תצטרך להמליץ על יו"ר חדש בתוך חודשיים.
<ארבל אסטרחן: בעצם, הוועדה תצטרך לבחור לפי המלצת ועדת הכנסת תוך חודשיים.
<ארבל אסטרחן: השאלה היא על מי רוצים להטיל את החובה, על הוועדה עצמה או על ועדת הכנסת.
צחי הנגבי: נעשה שתי חובות – חובה של ועדת הכנסת וחובה של הוועדה הרלוונטית.
<ארבל אסטרחן: שתיהן זה חודשיים, או שיהיה איזשהו הפרש, איזה פרק זמן?
צחי הנגבי: תני עוד שבוע אחרי ההחלטה של ועדת הכנסת.
<ארבל אסטרחן: אז לוועדת הכנסת נותנים שבועיים.
צחי הנגבי: חודשיים.
יריב לוין: אני רק רוצה, ברשותכם, עוד שאלה אחת.
יריב לוין: מה קורה במצב שבו כאשר התחילה עבודת הכנסת, אין יושב-ראש לוועדה, והדבר הזה נמשך שלושה חודשים?
<ארבל אסטרחן: את זה גם אפשר לתקן.
יריב לוין: הלא זה לא הגיוני.
יריב לוין: אם כבר עושים סידור כזה, אז הוא צריך להיות רוחבי.
<ארבל אסטרחן: גם בתחילת כנסת.
<איל ינון: קודם כל, זו הוראת שעה רק לכנסת ה-19.
<איל ינון: אנחנו צריכים לחשוב בצורה מסודרת יותר.
צחי הנגבי: ראשית, אתה צודק.
צחי הנגבי: אני דיברתי על זה קודם.
צחי הנגבי: אבל פה אין לנו לחץ זמן.
צחי הנגבי: נוכל לעבוד על זה בהמשך הדרך.
<ארבל אסטרחן: במהלך הקדנציה, בתוך הכנסת ה-19, ועדת הכנסת תהיה חייבת להמליץ תוך חודשיים, והוועדה עצמה תוך שבוע נוסף תהיה חייבת לבחור את היו"ר.
<ארבל אסטרחן: אולי פה נגיד ובפגרה ניתן לה שבועיים במקום שבוע.
עפר שלח: זה לא מה שדיברנו עליו.
צחי הנגבי: סליחה, מה אתה אומר?
עפר שלח: לא דיברנו על זה בכלל.
עפר שלח: מה שאת אומרת עכשיו – לא דובר עליו.
עפר שלח: מה שדובר עליו היה להוריד את סעיף (א).
עפר שלח: כי אם ככה, ב-6 בינואר, שזה גם יוצא בערך חודשיים - - -
צחי הנגבי: לא, 6 בינואר – אנחנו אמרנו שלעניין זה - - -
עפר שלח: אחרי שעבר התיקון, צריך להתכנס ולהצביע על יושב-ראש - - -
צחי הנגבי: חודשיים מה-6 בינואר.
<ארבל אסטרחן: חודשיים מהתיקון.
עפר שלח: אני הבנתי, סליחה, שאנחנו הורדנו את סעיף (א).
<איל ינון: כן, הורדנו.
עפר שלח: ומה שנשאר הוא סעיף (ב) שמייצר את המצב הזמני.
עפר שלח: הא ותו לא.
צחי הנגבי: כן, מצב זמני לכמה זמן?
משה גפני: לחודשיים.
צחי הנגבי: לנצח?
צחי הנגבי: אמרנו חודשיים.
משה גפני: אתה הצעת לחודשיים, נכון.
יריב לוין: חודשיים זה לא מספיק, רבותי.
צחי הנגבי: עפר, אתה מבין?
צחי הנגבי: יו"ר הכנסת ימנה מה-6 בינואר, פלוס כמה שזה ייקח בכנסת – הוא יכול למנות מנהל ישיבה.
צחי הנגבי: אמרנו שאנחנו לא נאפשר את זה שלוש שנים וחצי.
עפר שלח: אוקיי, אז אנחנו זה אומרים זה סעיף (ב) - - - ואנחנו מוסיפים לאחר חודשיים מהיום שבו - - -
יולי יואל אדלשטיין: מיום קבלת תיקון זה.
עפר שלח: תצטרך ועדת הכנסת - - -
משה גפני: בדיוק, ככה.
מאיר שטרית: בדיוק, זו הכוונה.
<ארבל אסטרחן: אני אמרתי את זה הפוך.
<ארבל אסטרחן: תמיד ועדת הכנסת - - -
יריב לוין: לא, זה לא לאחר חודשיים, זה תוך חודשיים אם כבר.
צחי הנגבי: לכל היותר חודשיים.
צחי הנגבי: לכל היותר.
<ארבל אסטרחן: תמיד ועדת הכנסת בוחרת בתוך חודשיים - -
צחי הנגבי: אם מגיעים להסדר שבוע אחרי זה, אז שבוע אחרי זה.
יריב לוין: אני מציע שתעשה חודש וחצי אם ככה.
משה גפני: אני מציע חודש.
יריב לוין: כדי שזה יהיה רחוק מסוף המושב.
יריב לוין: זה לא ברור למה?
צחי הנגבי: תסביר לי.
צחי הנגבי: אין לי בעיה חודש וחצי.
יריב לוין: כי תנסה בסוף המושב להגיע להסכמות האלה.
יריב לוין: לא תוכל.
צחי הנגבי: מה שהוועדה חושבת.
צחי הנגבי: חודש וחצי – חודש וחצי.
עפר שלח: לא אכפת לי, אבל נראה לי שחודשיים הוא מספר עגול.
עפר שלח: לא נראה לי שזה כל כך משנה.
יריב לוין: תאמין לי שכשנגיע לשם תראה כמה - - -
צחי הנגבי: לא נעשה חודשיים, נעשה 60 יום.
יריב לוין: לא, תעשה 45 ימים.
יריב לוין: מה שלא נגמור ב-45 יום, לא נגמור גם ב-60 יום.
צחי הנגבי: רבותי, נעשה הצבעה על זה, כי אין דרך אחרת.
צחי הנגבי: בוא נוכיח שאנחנו יודעים להחליט.
צחי הנגבי: מי בעד 60 יום?
צחי הנגבי: כמה זה?
צחי הנגבי: תספרי.
צחי הנגבי: בעד ההצעה ל-60 ימים – 7
צחי הנגבי: שבעה.
צחי הנגבי: מי בעד 45 ימים?
יריב לוין: זה נכון יותר.
צחי הנגבי: מההתחלה.
צחי הנגבי: אני אגדיר את גדר המחלוקת.
צחי הנגבי: רבותי, שנייה.
צחי הנגבי: ההחלטה היא לא דרמטית, עוד שבועיים.
צחי הנגבי: אבל בכל זאת נכריע לגביה לכאן או לכאן.
צחי הנגבי: מדובר בכך שלאחר שהתיקון הזה נכנס לתוקף, ובכל מצב אחר מיום שעוזב יושב-ראש – לא של הוועדה הספציפית הזאת – עד מתי קיים המנגנון שבו ליושב-ראש הכנסת יש סמכות למנות למנהל ישיבה את מי שהוא רוצה?
צחי הנגבי: יש הצעה אחת של 60 יום ואחת של 45 יום.
צחי הנגבי: אני מעלה שוב להצבעה.
צחי הנגבי: להשאיר את האצבעות, אתי תספור.
צחי הנגבי: מי בעד 60 ימים?
צחי הנגבי: שלושה.
צחי הנגבי: מי בעד 45 יום?
צחי הנגבי: בעד ההצעה לקבוע 60 ימים – 3
צחי הנגבי: מהפך בוועדת הכנסת.
צחי הנגבי: 45 ימים.
<ארבל אסטרחן: אז ועדת הכנסת תצטרך תוך 45 ימים להמליץ.
<ארבל אסטרחן: לוועדה עצמה ניתן עוד שבוע.
צחי הנגבי: עוד שבוע, ואם זה פגרה, תני לה עוד שבועיים.
<ארבל אסטרחן: שבוע או שבועיים.
<ארבל אסטרחן: ובתקופה הזאת יו"ר הכנסת יהיה רשאי רק מה שהוא - - - הוא יוכל לכנס את הוועדה, או ועדת משנה, אם זו ועדת משנה שבראשה עמד היו"ר, והוא יחליט מי מבין חברי הוועדה או ועדת המשנה ינהל את אותה ישיבה.
צחי הנגבי: בואו נדבר רגע על מנגנון ההחלטה.
צחי הנגבי: האם הוא צריך לכנס פיזית את ועדת החוץ והביטחון ולהודיע להם, או שהוא יכול להודיע למישהו - - -
<ארבל אסטרחן: הוא אומר למנהל הוועדה לכנס את הוועדה.
יולי יואל אדלשטיין: הוא מורה למנהל הוועדה.
<ארבל אסטרחן: אבל הוא קובע את סדר-היום.
צחי הנגבי: אני לא חושב שאתה צריך להגיד מנהל הוועדה.
צחי הנגבי: אתה צריך להודיע לזה שמינית ליו"ר לכנס את הוועדה.
צחי הנגבי: מה אתה חושב?
צחי הנגבי: בכל ועדה.
<ארבל אסטרחן: הוא צריך לכנס את הוועדה.
<ארבל אסטרחן: שמנהל הוועדה יודיע.
יולי יואל אדלשטיין: הוא יכנס את הוועדה, וכשהוועדה מתכנסת - - -
<ארבל אסטרחן: לפי בקשת יו"ר הכנסת, הוועדה תתכנס ביום זה וזה.
<ארבל אסטרחן: את הישיבה ינהל – את מי הוא ממנה?
אורי מקלב: הוא עצמו גם יכול לנהל.
אורי מקלב: ואם הוא ממנה מישהו?
צחי הנגבי: הוא לא יכול.
<ארבל אסטרחן: לא, כי הוא לא חבר ועדה.
צחי הנגבי: הוא גם לא רוצה.
יולי יואל אדלשטיין: אני לא חבר מן המניין.
<ארבל אסטרחן: רק אחד מחברי הוועדה יוכל.
צחי הנגבי: יו"ר הכנסת לא חבר בוועדות.
משה גפני: ארבל, מה עושים בינתיים?
משה גפני: הם העלו דברים – מה קורה אם יש מצב חירום?
יולי יואל אדלשטיין: בואו נגמור עם התיקון.
צחי הנגבי: אין לנו בינתיים כלום.
<ארבל אסטרחן: כל זה הוראת שעה.
צחי הנגבי: אז הטקסט ידוע וברור.
צחי הנגבי: אני מעלה אותו להצבעה.
צחי הנגבי: מי בעד הטקסט כפי שהוצע על-ידי יושב-ראש הכנסת עם העדכונים והתיקונים?
צחי הנגבי: בעד אישור תיקון סעיף 106 – פה אחד
פנינה תמנו: אפשר להסיר את הרביזיה?
צחי הנגבי: זה יהיה עכשיו.
צחי הנגבי: סעיף (א) על סדר-היום הסתיים.
צחי הנגבי: סעיף (ב) – האם הוא קיים?
צחי הנגבי: יש לנו רביזיה או לא?
צחי הנגבי: הרביזיה בוטלה.
צחי הנגבי: ההודעה תימסר במליאה.
צחי הנגבי: הישיבה נפתחת, בוקר טוב, על סדר-יומנו מספר נושאים.
צחי הנגבי: קודם כל, בקשה של יושב-ראש הוועדה למאבק בנגע הסמים, חבר הכנסת מוחמד ברכה, לשינוי סמכויותיה ושמה של הוועדה.
צחי הנגבי: בבקשה, חבר הכנסת ברכה יסביר את בקשתו.
מוחמד ברכה: תודה, אדוני היושב-ראש.
מוחמד ברכה: רבותי, חברי ועדת הכנסת, זו הקדנציה השנייה שאני ממלא את תפקיד יושב-ראש הוועדה למאבק בנגע הסמים, ובמהלך הפעילות שלנו בוועדה גילינו את המובן מאליו, שנושא ההתמכרויות הוא נושא שיש בו חפיפה, כולל בטיפול, במיוחד בקרב בני הנוער, ובגלל העובדה הזו, גם הרשות למלחמה בסמים הפכה לפני כמה שנים לרשות למלחמה בסמים ואלכוהול.
מוחמד ברכה: לכן, אני מבקש, אדוני היושב-ראש, להוסיף את תחומי ההתמכרויות למיניהן ובייחוד תחום האלכוהול, לשם הוועדה ולתחום סמכויותיה.
מוחמד ברכה: הדבר הזה מקובל על הרשות למלחמה בסמים ואלכוהול, הוא מקובל על השר לביטחון פנים, שהוא אחראי על הרשות.
מוחמד ברכה: בישיבה הראשונה של הוועדה, כשמוניתי לתפקיד, התרשמתי שגם יושב-ראש ועדת הכנסת וגם יושב-ראש הכנסת מתייחסים לנושא זה בחיוב.
מוחמד ברכה: על כן אני מבקש לאשר את המובן מאליו.
אורי מקלב: מהי ההצעה?
אורי מקלב: "בנגע הסמים והאלכוהול", או "בנגע הסמים וההתמכרויות"?
מוחמד ברכה: "וההתמכרויות".
מוחמד ברכה: אלכוהול הוא נושא שבוועדת הכלכלה – עניין המסחר והמחירים, כמובן שזה לא נוגע לוועדה.
מוחמד ברכה: אני מדבר על ההתמכרויות.
צחי הנגבי: במכתב שהפנית ליושב-ראש הכנסת, עם העתק אלינו, הבקשה היתה ששם הוועדה יהיה: "הוועדה למאבק בנגע הסמים והאלכוהול".
צחי הנגבי: זאת עדיין הבקשה?
מוחמד ברכה: כן, שיכתבו: ההתמכרות לאלכוהול.
צחי הנגבי: "נגע הסמים והאלכוהול", זה נכון.
יצחק וקנין: אם כך, אז השאלה שלו לא מתייתרת.
מוחמד ברכה: לא, כשמדובר בנגע.
צחי הנגבי: "נגע" זה כל מה שנגזר מזה.
יצחק וקנין: אז עדיף להשאיר את זה: "התמכרויות".
צחי הנגבי: לא, אין "התמכרויות" בשם.
צחי הנגבי: שם הוועדה כרגע, אני חושב שהוא השם הנכון: הוועדה למאבק בנגע הסמים, עכשיו אנחנו רוצים להוסיף: "והאלכוהול".
צחי הנגבי: המילה "נגע" משמעותה, כך אני מניח, כל ההשלכות השליליות, הרעות, כולל ההתמכרויות.
צחי הנגבי: אבל יש דברים אחרים, לא רק התמכרויות, כמו בעיות בריאות וכולי.
צחי הנגבי: והתמכרות זו הטכניקה שבה הדבר הזה קורה.
צחי הנגבי: אני חושב שזו הצעה ראויה.
צחי הנגבי: יש התנגדויות?
<ארבל אסטרחן: להוסיף גם אולי בסמכויות הוועדה - - -
צחי הנגבי: אז אני אקרא רגע את הסמכויות.
צחי הנגבי: "סמכויות הוועדה: שימוש בסמים וסמים מסוכנים, לרבות לצרכים רפואיים, עבירות סמים ועבירות המבוצעות בשל שימוש בסמים מסוכנים, טיפול ושיקום בנרקומנים ונפגעים מסמים, הרשות למלחמה בסמים, מדיניות ציבורית, הסברתית וחינוכית למניעת השימוש בסמים.
צחי הנגבי: " איפה את מציעה להכניס את האלכוהול?
<ארבל אסטרחן: נוסיף: "התמכרות לאלכוהול".
צחי הנגבי: "שימוש בסמים ושימוש מסוכנים, וכן השימוש באלכוהול", באיזשהו מקום.
מוחמד ברכה: "התמכרות", לא "שימוש".
צחי הנגבי: "בהתמכרות לאלכוהול".
אורי מקלב: "שימוש" – גם מי שעושה קידוש, תגיד שהוא עושה שימוש באלכוהול.
צחי הנגבי: איפה?
<ארבל אסטרחן: אחרי: " לרבות לצרכים רפואיים,".
צחי הנגבי: לפני "עבירות סמים"?
מוחמד ברכה: לא רוצים להגיע ליין קידוש, כמובן.
אורי מקלב: שימוש באלכוהול זה גם בקידוש.
<ארבל אסטרחן: הרשות למלחמה בסמים זה בכלל לא השם שלה.
<ארבל אסטרחן: איך היא נקראת היום?
מוחמד ברכה: הרשות למלחמה בסמים ואלכוהול.
<ארבל אסטרחן: אז גם צריך לשנות את השם, ואז - - -
צחי הנגבי: אוקי, אנחנו נסמיך את הלשכה המשפטית לנסח פה את העניין.
<ארבל אסטרחן: זה יהיה: "הרשות למלחמה בסמים ואלכוהול" - - -
מוחמד ברכה: "נגע".
צחי הנגבי: השם הרשמי של הרשות ייכנס פה.
<ארבל אסטרחן: הוועדה תיקרא: "הוועדה למאבק בנגע הסמים והאלכוהול".
<ארבל אסטרחן: היום כתוב: הרשות למלחמה בסמים, וזה לא השם שלה.
<ארבל אסטרחן: אני אומרת שצריך לתקן גם אותו, בסמכויות הוועדה.
<ארבל אסטרחן: ופה להוסיף אולי את המילים: "התמכרות לאלכוהול", משהו כזה.
אורי מקלב: בזה אין בעיה עקרונית.
אורי מקלב: רק מבחינה תחבירית, אני לא בטוח, חבר הכנסת מוחמד ברכה, שזה הולך.
אורי מקלב: המושג התחבירי הוא נגע הסמים וההתמכרות לאלכוהול.
אורי מקלב: כשאנחנו מוסיפים את ו"ו החיבור עכשיו, "ואלכוהול", אנחנו בעצם קוראים גם לאלכוהול: נגע.
אורי מקלב: עד היום לא השתמשו במונח "נגע" לגבי אלכוהול, וכל הזמן משתמשים במונח "התמכרות לאלכוהול".
אורי מקלב: צריך אולי פסיק, אם ככה.
אורי מקלב: אני לא המומחה הכי גדול, מבחינה תחבירית, אבל אני חושב שיש כאן בעיה.
צחי הנגבי: אנחנו נאשר, ובבדיקה התחבירית יש תחבירן שיכול לתת לנו - - -
אורי מקלב: השאלה היא אם יש פסיק אחר-כך: ", ואלכוהול".
צחי הנגבי: הכוונה היא: נגע האלכוהול.
צחי הנגבי: השאלה היא אם זה אפשר או לא.
אורי מקלב: אין לי מושג, יש: התמכרות לאלכוהול.
<ארבל אסטרחן: יש לו בעיה עם המילים: נגע האלכוהול.
<ארבל אסטרחן: סמים זה תמיד נגע, ואלכוהול יכול להיות התמכרות, ויכול להיות צריכה שאינה התמכרות.
צחי הנגבי: השאלה היא אם המילה "נגע" כוללת יותר דברים מ"התמכרות", אבל נעשה בדיקה.
צחי הנגבי: אנחנו נאשר את השם, והוועדה תיקרא: "הוועדה למאבק בנגע הסמים והאלכוהול", ואנחנו נבחן גם את ההערה של חבר הכנסת מקלב.
אורי מקלב: חבר הכנסת מוחמד ברכה צודק שבסמים זה לא רק השימוש, זה כל התופעות וההשלכות שיש סביב השימוש בסמים.
אורי מקלב: זה לאו דווקא המשתמש, זה כל העבריינות שקורית סביב סמים.
אורי מקלב: גם באלכוהול, שתיית אלכוהול היא לא הצריכה האישית שלו.
אורי מקלב: אנחנו מדברים על נהיגה תחת השפעת אלכוהול.
אורי מקלב: זה נכון שגם באלכוהול יש את כל המסביב לאלכוהול, לא רק בבעייתיות בהתמכרות לאלכוהול של אותו אחד, שזו רק בעיה רפואית.
צחי הנגבי: הבקשה הבאה של חבר הכנסת ברכה תהיה, אני מניח, בעוד תקופה, שנשנה את שם הוועדה ל"מאבק בנגע הסמים, האלכוהול והשימוש באס.
צחי הנגבי: אם.
צחי הנגבי: אס.
צחי הנגבי: תוך כדי נהיגה".
צחי הנגבי: זה כנראה גורם נזק לא פחות.
מוחמד ברכה: בזמן ישיבות.
אורי מקלב: אתה לפעמים מכניס מילה - - -
מוחמד ברכה: יש פיתרון מאוד קל, שמציבים סל בכניסה, וכל אחד שם את המכשיר הטלפון שלו ויוצא.
מוחמד ברכה: יש מסעדות שעושות את זה, ואם אתה שם את המכשיר שלך, אתה מקבל הנחה.
צחי הנגבי: יפה, ואפילו מחזירים חלק מהטלפונים אחרי זה.
<ארבל אסטרחן: אני רואה שהרשות נקראת: "הרשות הלאומית למלחמה בסמים ואלכוהול".
אורי מקלב: אם זאת מלחמה, אז מלחמה, היא בשניהם.
אורי מקלב: אבל כתוב: "נגע", אז זה משהו אחר.
צחי הנגבי: יכול להיות שכדאי - - -
מוחמד ברכה: היא היתה פעם מלחמה, אבל זה הפך למאבק בנגע.
צחי הנגבי: אנחנו נגד מלחמות.
אורי מקלב: אנשי שלום.
צחי הנגבי: מאבקים זה עדיף.
צחי הנגבי: בכל מקרה, אני מעלה את זה להצבעה?
צחי הנגבי: תודה לחבר הכנסת ברכה.
<ארבל אסטרחן: זה יובא למליאה.
<ארבל אסטרחן: זה בכל מקרה מחייב את אישור המליאה.
צחי הנגבי: זה הצבעה במליאה, או הודעה למליאה?
<ארבל אסטרחן: לא היתה לנו דוגמה כזאת, של שינוי, אבל היות שמי שהקים את הוועדה הזאת וקבע את סמכויותיה, זו המליאה, - - -
צחי הנגבי: עכשיו עשינו את זה עם עדי קול.
<ארבל אסטרחן: לא שינינו בסוף.
<ארבל אסטרחן: היא חזרה בה.
צחי הנגבי: היא לא חזרה בה.
<אתי בן יוסף: היא ביקשה למשוך את זה.
אורי מקלב: היא ביקשה למשוך, אבל זה לא יצא לגמרי, רק באופן זמני.
אורי מקלב: היא גם ביקשה למשוך את השם שלה מהוועדה למעמד האישה.
<אתי בן יוסף: עליזה לביא - - -
<ארבל אסטרחן: עליזה לביא זה בתקנון, זה גם יעלה למליאה.
<ארבל אסטרחן: אבל היא קבועה, לכן זה בתקנון.
<ארבל אסטרחן: פה, ועדה מיוחדת שהמליאה קבעה את סמכויותיה, נראה לי שגם המליאה צריכה לשנות את זה.
צחי הנגבי: אוקי, נביא את זה להצבעה במליאה.
צחי הנגבי: הוא צריך לנמק את זה, או אני?
<ארבל אסטרחן: אתה.
מוחמד ברכה: לא, יושב-ראש הוועדה.
<ארבל אסטרחן: כן, יושב-ראש הוועדה.
צחי הנגבי: בסדר גמור, תודה רבה.
צחי הנגבי: בקשת יו"ר ועדת הכלכלה, חה"כ אבישי ברוורמן, להעברת הצעת חוק הגנת הצרכן (תיקון – קריאה טלפונית ממספר גלוי), התשע"ג-2013, של חה"כ חיים כץ (פ/1216/19), מוועדת העבודה, הרווחה והבריאות לדיון בוועדת הכלכלה>
צחי הנגבי: בקשת יו"ר ועדת הכלכלה, חה"כ אבישי ברוורמן, להעברת הצעת חוק הגנת הצרכן (תיקון – קריאה טלפונית ממספר גלוי), התשע"ג-2013, של חה"כ חיים כץ (פ/1216/19), מוועדת העבודה, הרווחה והבריאות לדיון בוועדת הכלכלה.
צחי הנגבי: יש על זה?
<לאה ורון: יש פנייה בכתב של יושב-ראש ועדת הכלכלה, אדוני.
אבישי ברוורמן: שלום, חבר הכנסת הנגבי.
אורי מקלב: לא רק בכתב, גם בעל-פה.
אורי מקלב: תורה שבכתב - - - גם תורה שבעל-פה.
צחי הנגבי: חיים כץ הגיב על הבקשה?
צחי הנגבי: הוא רוצה, הוא לא רוצה?
<אתי בן יוסף: לא הגיע שום נציג.
<אתי בן יוסף: הוא הוזמן.
<קריאה: הוא הוזמן, והם החליטו לא לשלוח נציג.
צחי הנגבי: אתה דיברת עם חיים כץ בעניין?
אבישי ברוורמן: בהחלט, מנהלת הוועדה גם פנתה, אני הסברתי בצורה הברורה ביותר שאני מעוניין להעביר את זה כמה שיותר מהר.
אבישי ברוורמן: והעובדה שאדם מציג חוק, זה לא קובע איפה צריך להיות החוק.
אבישי ברוורמן: החוק צריך להיות בהתאם למקום שהוא קיים.
אבישי ברוורמן: זה לגבי הגנת הצרכן.
יצחק וקנין: אני אוסיף יותר מזה: היתה הסכמה שהחוק יועבר לוועדת הכלכלה, ויסיימו אותו עד תאריך מסוים.
יצחק וקנין: בגלל הבלגאן של הקואליציה, הדבר הזה, לצערי, נדחה, ואז חיים התחיל עוד פעם להשתולל כדי לקחת אותו אתו.
צחי הנגבי: כרגע זה נמצא בוועדת העבודה והרווחה?
צחי הנגבי: על-פי מה?
צחי הנגבי: על-פי קביעת המליאה?
צחי הנגבי: שם לא היתה הצעה אחרת?
איתן כבל: פשוט אף אחד לא היה שם כדי שיאמר את הדבר ההפוך, וחיים ניצל את זה - -
אבישי ברוורמן: אני ביקשתי - - -
איתן כבל: - - אבל יש בוועדת הכלכלה תשמועים, שראו את זה, הקשיבו לזה, והביאו את זה.
<ארבל אסטרחן: זה נושא שבמובהק שייך לוועדת הכלכלה.
אבישי ברוורמן: אין פה שאלה בכלל.
אבישי ברוורמן: וגם אין פה בעיה, כי אנחנו גם נעביר את זה וניתן את הכבוד לחבר הכנסת כץ.
אורי מקלב: אתה לא יכול להבטיח שתעביר את זה.
אורי מקלב: אתה יכול להבטיח שתדון בזה.
אבישי ברוורמן: כן, אתה צודק.
איתן כבל: אבל זו לא שאלה של כבוד.
איתן כבל: השאלה היא איפה החוק הזה צריך להיות.
אבישי ברוורמן: אין שאלה בנושא הזה.
צחי הנגבי: הנה, זו שאלה של כבוד.
אבישי ברוורמן: פעם חוק היה חוק, היום זה בית הכבוד.
צחי הנגבי: רגע, אדוני סיים מילואים?
צחי הנגבי: אני לא מבין.
צחי הנגבי: איזה מילואים אלה?
צחי הנגבי: תשיג לי את המג"ד.
אבישי ברוורמן: בשביל זה אתה צריך להיות יושב-ראש ועדת החוץ והביטחון, כדי שישרת כמו שצריך.
<אתי בנדלר: אדוני, כפי שאדוני אולי זוכר מימיו כיושב-ראש ועדת הכלכלה, נושא הגנת הצרכן בכלל וחוק הגנת הצרכן בפרט על תקנותיו, הוא אחד הנושאים שנדונים תדיר בוועדת הכלכלה.
<אתי בנדלר: רק עכשיו, ברגע זה, סיימה ועדת הכלכלה דיון בהצעת חוק בתיקון לחוק הגנת הצרכן, ואישרה אותו לקריאה שנייה ושלישית.
<אתי בנדלר: הבוקר בדקתי במערכת "סנהדרין" – על שולחן הכנסת ה-19 מונחות ברגע זה 40 הצעות חוק לתיקון חוק הגנת הצרכן, אחת מהן ממשלתית, ו-39 הצעות חוק פרטיות.
<אתי בנדלר: שוו בעיניכם שחלק מהתיקונים לחוק הגנת הצרכן, שבהחלט מחייבים מבט רוחבי והכרת החוק והתקנות שלו, יידונו בוועדות שונות, כשלא ניתן, כמובן, לתאם בין התיקונים השונים – איך ייראה החוק?
<אתי בנדלר: איך ייראו תקנותיו?
<אתי בנדלר: שתי הצעות חוק שהגיש חבר הכנסת כץ, נושא טכנאים, למשל, נדונו בוועדת הכלכלה גם ברמת חוק, גם ברמת תקנות.
<אתי בנדלר: הצעת החוק דנן מחייבת, לדעתי, הרחבה של תחולתה במובנים - - -
אורי מקלב: זה החוק של טכנאים.
אורי מקלב: זה החוק הזה.
<לאה ורון: לא, ישנה עוד הצעת חוק על שעות ביקור של טכנאי.
<לאה ורון: גם היא מצויה בוועדת הכנסת.
<אתי בנדלר: אומר לאדוני, למשל, לגבי הצעת החוק דנן, שוועדת הכנסת צריכה להחליט לאיזו ועדה היא תלך, מוצע שהתקשרות של טכנאי תהיה רק מטלפון מזוהה, ומה עם התקשרות של העוסק שמתאם את זה ולא הטכנאי?
<אתי בנדלר: והאם דווקא הטלפון הפרטי של הטכנאי הוא זה שצריך להיות גלוי?
<אתי בנדלר: או של העוסק?
<אתי בנדלר: והאם רק לצורך קביעת ביקור במענו?
יצחק וקנין: סליחה, אתי, שאני מפריע לך.
יצחק וקנין: חבל על הזמן, חבל על הזמן.
אבישי ברוורמן: אתי, חבל על הזמן.
אבישי ברוורמן: זה אלמנטרי, ווטסון.
איתן כבל: בואי נצביע על זה כבר, על הצעת החוק.
צחי הנגבי: אני עושה פיליבסטר.
צחי הנגבי: אני רוצה לשאול: החוקים של הגנת הצרכן הועברו ונדונו בעבר בוועדת העבודה, הרווחה והבריאות?
אבישי ברוורמן: מעולם לא.
איתן כבל: אלא אם זה עוסק במי שקורא ונפצע בדרך.
<אתי בנדלר: למיטב ידיעתי, אבל את זה אומַר בזהירות: מעולם לא.
צחי הנגבי: מי היועץ המשפטי של ועדת העבודה והרווחה?
<אתי בנדלר: עורכת-דין נעה בן שבת.
צחי הנגבי: הם יודעים על הדיון הזה?
אבישי ברוורמן: ברור שהם יודעים.
אורי מקלב: העוזר של חיים כץ נמצא פה.
<ארבל אסטרחן: ללשכה המשפטית יש עמדה אחת.
<קריאה: אני באתי להתרשמות בלבד.
איתן כבל: הוא בא לסמן מי מצביע.
אורי מקלב: נמצאים פה.
<קריאה: אני באתי להעביר אינפורמציה על כבל בעיקר.
יצחק וקנין: אדוני יושב-ראש הוועדה, גם ללשכה המשפטית יש מה להגיד, וכמי שמכיר את הנושא מקרוב, כחבר ועדת הכלכלה במשך שנים רבות, אני לא זוכר, אני בא כרגע משם, מדיון בנושא של תווי קנייה, ותאמינו לי, עולים דברים של פשיטת רגל, היה איזשהו דבר שהתלבטנו אם כן להכניס אותו או לא להכניס אותו, דברים שהם אל"ף-בי"ת, שאם לא מכירים את החקיקה הזאת, אנחנו נוציא מתחת ידינו חקיקה לא טובה.
יצחק וקנין: ולכן אני חושב שצריך לשים את זה בוועדת הכלכלה, ובזה נגמור את העניין.
צחי הנגבי: אני רוצה לשמוע את עמדת הלשכה המשפטית, בבקשה.
<ארבל אסטרחן: ללשכה המשפטית יש עמדה אחת, וכפי שאתי אמרה, נושא הגנת הצרכן הוא נושא מובהק של ועדת הכלכלה.
<אתי בנדלר: סליחה, אדוני, רק כדי להבהיר: עם כל הכבוד והיקר לארבל, שאין מי שרוחש לה יותר כבוד ממני, גם אני מייצגת את עמדת הלשכה המשפטית.
צחי הנגבי: התכוונתי, היועצת המשפטית של ועדת הכנסת.
איתן כבל: אבל היא היתה בסדר.
איתן כבל: היינו פה.
צחי הנגבי: אני מעלה את בקשת יושב-ראש ועדת הכלכלה להצבעה.
צחי הנגבי: מי בעד הבקשה?
<ארבל אסטרחן: זה גם המלצה למליאה.
צחי הנגבי: זה הצבעה במליאה?
צחי הנגבי: אוקי, אז תודיע לחיים כץ שהוא יוכל לגייס את הרוב הקואליציוני.
צחי הנגבי: תודה, כל טוב.
צחי הנגבי: <3.
צחי הנגבי: בקשת יו"ר ועדת הכלכלה למיזוג הצעות החוק הבאות והבאתן כהצעת חוק אחת לקריאה השנייה ולקריאה השלישית – לפי סעיף 84(ד) לתקנון הכנסת: 1.
צחי הנגבי: הצעת חוק הקמת מאגר מידע לעניין מחירי מוצרים ברשתות שיווק, התשע"ג-2013 פ/292/19 של חה"כ נחמן שי וקבוצת חברי כנסת.
צחי הנגבי: הצעת חוק פרסום מחירי מוצרים ברשתות שיווק, התשע"ג–2013, פ/1294/19 של חה"כ איילת שקד וקבוצת חברי כנסת.
צחי הנגבי: הצעת חוק קידום התחרות בענף המזון, התשע"ג–2013, הצעת חוק ממשלתית>
צחי הנגבי: יש לך עוד בקשה פה, אתה רוצה להישאר פה?
<אתי בן יוסף: לא, זה של העבודה.
צחי הנגבי: לא: בקשת יו"ר ועדת הכלכלה למיזוג הצעת החוק הבאות והבאתן כהצעת חוק אחת.
<לאה ורון: לא צריך, זה מכתב שאתה העברת לגבי המיזוג - - - את שתי ההצעות הפרטיות של חברת הכנסת שקד וחבר הכנסת שי, והם פה.
צחי הנגבי: בסדר, אנחנו נאשר גם בהיעדרך.
איילת שקד: זה בסדר, זה בסדר.